Guerra de Black Hawk

La Guerra de Black Hawk que se debanèt de mai a aost de 1832 entre los Estats Units e un ensemble de tribús amerindianas menaas per Balck Hawk, un chef sauk. Los Amerindians èran environ  (500 combatents) e avián per objectiu de se tornar installar dins una region situaa en Illinois. Las tribús seguissent Black Hawk èran compausaas de Sauks, de Meskwakis e de Kickapoos. Foguèron ajudaas durant los combats per de Winnebagos e de Potawatomis.

Las autoritats estatsunidencas considerèron lo grop de Black Hawk coma una fòrça ostila e mobilizèron rapidament de milícias. Amb lo sosten de las unitats regularas en garnison dins la region e l'ajuda de Menominees e de Sioux opausats als Sauks, dispausèron d'a pauc près  òmes. Menat per lo generau Henry Atkinson, los Estatsunidencs assajèron de trobar lo campament principau de Black Hawk. Pasmens, lo prumier combat important s'achabèt per una victòria amerindiana a Stillman's Run (14 de mai). Aquò permetèt als Amerindians d'organizar d'incursions dins lo territòri estatsunidenc per i atacar los fòrts. Lo colerà decimèt pereu las unitats estatsunidencas engatjaas a la rechercha de Black Hawk. Pasmens, la superioritat numerica de las fòrças d'Atkinson li permetèt de restablir la situacion e de trobar lo campament. L'eissia dau conflicte foguèt alora rapida. Lo 21 de julhet, la batalha de Wisconsin Heights permetèt als Amerindians de s'enfugir, mas 40 a 70 combatents foguèron tuats. Puei, lo resta foguèt interceptat a la batalha de Bad Axe (1-2 d'aost) que s'achabèt per la mòrt d'al mens 300 Amerindians. Black Hawk e los chefs principaus capitèron de s'enfugir, mas foguèron capturats ulteriorament.

 Ligams internes 

 Black Hawk.
 Illinois.

 Bibliografia 

 (en) Patrick J. Jung, The Black Hawk War of 1832, Norman, University of Oklahoma Press, 2008, 275 p.

 Nòtas e referéncias